b'\n_START_ARTICLE_\nBelgian ilmavoimat\n_START_PARAGRAPH_\nBelgian ilmavoimat (Belgische Luchtmacht/Force A\xc3\xa9rienne Belge)  perustettiin 23. maaliskuuta 1910, kun perustettiin sotilaslentokoulu. Ilmavoimien ensimm\xc3\xa4inen lentokone saatiin 5. toukokuuta. Belgian ilmavoimat on osallistunut Suomenlahdella Baltian ilmavalvontaan kalustonaan F-16 Fighting Falcon._NEWLINE_F-16 on Belgian ilmavoimien ainoa palveluksessa oleva h\xc3\xa4vitt\xc3\xa4j\xc3\xa4. Koneita on hankittu 180 kappaletta, joista alle puolet on edelleen aktiivipalveluksessa. Koneet on sijoitettu kahteen lennostoon, joista toinen on sijoitettuna Florennesiin (2. lennosto) ja toinen Kleine Brogeliin (10. lennosto).\n_START_SECTION_\nHistoria\n_START_PARAGRAPH_\nBelgian ilmavoimat osallistuivat ensimm\xc3\xa4iseen ja toiseen maailmansotaan.\n_START_SECTION_\nToisen maailmansodan j\xc3\xa4lkeen\n_START_PARAGRAPH_\nToisen maailmansodan j\xc3\xa4lkeen perustettujen ilmavoimien runkona oli Britannian Kuninkaallisisten ilmavoimien belgialaisten muodostamat 349. ja 350. laivueet. Lentokoulutus ja teknisen koulutuksen keskukset perustettiin Britteinsaarilla ja siirrettiin Belgiaan 1946. Tekninen koulu toimii nykyisin Safraanbergiss\xc3\xa4._NEWLINE_Sodan p\xc3\xa4\xc3\xa4ttyess\xc3\xa4 sotaa edelt\xc3\xa4neist\xc3\xa4 tukikohdista oli ainoastaan Evere k\xc3\xa4ytt\xc3\xb6kunnossa, Schaffen ja Wewelghem olivat tuhoutuneet. Saksan ilmavoimien rakentamat tukikohdat Chievres, Bevekom, Brustem, Florennes ja Melsbroek sit\xc3\xa4 vastoin olivat k\xc3\xa4ytt\xc3\xb6kelpoisia ja niist\xc3\xa4 muodostuikin uusien ilmavoimien p\xc3\xa4\xc3\xa4tukikohtia._NEWLINE_349. ja 350. laivueiden Supermarine Spitfiret siirtyiv\xc3\xa4t 24. lokakuuta 1946 Saksasta Bevekomiin. Tukikohdasta tuli kes\xc3\xa4kuussa 1949 Belgian ensimm\xc3\xa4inen suihkukonetukikohta, kun 350. laivueen kalustoksi vaihdettiin Gloster Meteor F.4 -koneet. Ilmavoimat vaihtoi my\xc3\xb6hemmin Meteorit F.8 ja NF.11 (joista j\xc3\xa4lkimm\xc3\xa4inen y\xc3\xb6h\xc3\xa4vitt\xc3\xa4j\xc3\xa4) malleiksi, mutta t\xc3\xa4m\xc3\xa4n j\xc3\xa4lkeen Yhdysvaltain rooli lentokonetoimittajana kasvoi merkitt\xc3\xa4v\xc3\xa4sti._NEWLINE_Belgian ilmavoimien seuraavan kaluston muodostivat Republic F-84G Thunderjetit ja F-84F Thunderstreakit sek\xc3\xa4 RF-84F Thunderflashit, joka oli tiedustelukone. Ilmavoimien kalustohuipun muodosti 1950-luvun loppu, jolloin tukikohdissa palveli kussakin kolmilaivueinen lennosto.\n_START_SECTION_\n2000-luku\n_START_PARAGRAPH_\nBelgian ilmavoimat hankkivat 1970-luvun lopussa  160 F-16 Fighting Falcon-h\xc3\xa4vitt\xc3\xa4j\xc3\xa4\xc3\xa4, mutta niit\xc3\xa4 on myyty ulkomaille. J\xc3\xa4ljell\xc3\xa4 on 72 kappaletta, jotka v\xc3\xa4hennet\xc3\xa4\xc3\xa4n kuuteenkymmeneen vuoteen 2015 menness\xc3\xa4. Konetyypin tulee korvaamaan F-35 Lightning II.'